Anexa la Hotărârea Consiliului Local nr. /2024
CONTRACT DE NOVAȚIE

la contractului de închiriere nr. 3.995 din 28 noiembrie 2002
Încheiat intre: COMUNA VULCANA-BĂI, cu sediul în comuna Vulcana-Băi, str. Vlad ȚEPES, nr. 18, județul Dâmbovița, având codul de înregistrare fiscală 4206918, reprezentată legal prin domnul Emil DRĂGHICI, primarul comunei, denumită în continuare „proprietar”,
și 
Societatea FARMACIA SPERANȚA S.R.L., cu sediul social în comuna Șotânga, județul Dâmbovița, înmatriculată la Registrul Comerțului Dâmbovița sub nr. J15/167/1992 și codul de înregistrare fiscală RO896610, reprezentată legal prin doamna Mihaela-Georgeta DRUICĂ, în calitate de administrator, denumită în continuare „chiriașul inițial”,
și
Societatea DIAFARM S.R.L., cu sediul social în municipiul Ploiești, strada Soldat Erou Marian Moldoveanu, Complex Aurora Vest, județul Prahova și punct de lucru în Ploiești, șos. Ploiești-Târgoviște, km 8, zona Est, Trup 2, Construcțiile C2(P+E1) și C3, județul Prahova, înmatriculată în Registrul Comerțului Prahova sub nr. J29/3241/1994, având CUI 6760706, reprezentată legal prin domnul Georgian-Adrian SUCIU, în calitate de mandatar, denumită în continuare „noul chiriaș”,
denumite separat „partea” și împreună „părțile”.
Având în vedere:
a) Contractul de închiriere nr. 3.995 din 28 noiembrie 2002, încheiat între proprietar și Societatea FARMACIA SPERANȚA S.R.L. (chiriașul inițial), având ca obiect închirierea spațiului comercial cu destinația de Farmacie, situat în comuna Vulcana-Băi, str. Vlad ȚEPEȘ, nr. 21F, județul Dâmbovița;

b) Actul adițional nr. 10/07.11.2022 la contractul de închiriere nr. 3995/28.11.2002, prin care s-a prelungit perioada de valabilitate a contractului de închiriere până pe data de 27.11.2024;

c) voința părților de novare a contractului de închiriere prin schimbarea chiriașului inițial Societatea FARMACIA SPERANȚA S.R.L. cu noul chiriaș Societatea DIAFARM S.R.L. care va prelua astfel drepturile și obligațiile stabilite în sarcina chiriașului inițial prin contractul de închiriere mai sus-menționat.
Părțile au convenit încheierea prezentului contract de novație subiectivă cu schimbarea chiriașului, prin substituirea Societății FARMACIA SPERANȚA S.R.L. cu Societatea DIAFARM S.R.L. 

1. Obiectul contractului de novație
Obiectul contractului de novație îl constituie novarea contractului de închiriere prin schimbarea chiriașului, respectiv prin substituirea SOCIETĂȚII FARMACIA SPERANȚA S.R.L. cu Societatea DIAFARM S.R.L., astfel încât raportul obligațional stabilit între proprietar și chiriașul inițial se stinge de la data de la de 01.02.2024. Astfel, începând cu data de 01.02.2024,  Societatea DIAFARM S.R.L., în calitate de nou chiriaș al spațiului menționat mai sus, va prelua toate drepturile și obligațiile asumate de către SOCIETĂȚII FARMACIA SPERANȚA S.R.L.  prin contractul de închiriere  nr.  3995 din 28 noiembrie 2002 și actele adiționale subsecvente, iar de la aceeași dată, SOCIETĂȚII FARMACIA SPERANȚA S.R.L. este în mod irevocabil eliberată de orice obligație și responsabilitate asumată prin contractul de închiriere față de proprietar, fără a fi necesară îndeplinirea vreunei formalități sau proceduri suplimentare.
2. Drepturi și obligații
Începând cu data de 01.02.2024, noul chiriaș are față de proprietar, toate drepturile și obligațiile care au fost stabilite prin contractul de închiriere cedat, în favoarea, respectiv în sarcina sa, cu excepția obligațiilor deja scadente între proprietar și Societatea DIAFARM S.R.L., respectiv sumele de bani datorate de către Societatea DIAFARM S.R.L., sublocator în baza contractului de închiriere (ex.: chirie, utilități, etc.).
3. Clauze finale
Toate cele trei părți declară că prin încheierea prezentului contract de novație se modifică în mod corespunzător contractul de subînchiriere novat.
Proprietarul și noul chiriaș declară că își asumă și sunt pe deplin de acord cu toate clauzele contractului de închiriere novat, astfel cum a fost modificat prin prezentul act.
Prezentul contract a fost întocmit în 3 (trei) exemplare, câte unul pentru fiecare parte.

Noul chiriaș,


SOCIETATEA  DIAFARM S.R.L.,


prin


Georgian-Adrian SUCIU,





…………………………


MANDATAR











Chiriașul inițial,


SOCIETATEA FARMACIA SPERANȚA S.R.L.,


prin


Mihaela-Georgeta DRUICĂ,





…………………………


ADMINISTRATOR











Proprietar,


COMUNA VULCANA-BAI,


prin 


Emil DRĂGHICI,





…………………………


PRIMARUL COMUNEI VULCANA-BĂI











